Seilmaker Peter Høeg

Seilmaker Peter Høeg var frem til 2023 Drammens eldste bedrift, grunnlagt i 1767. Firmaet var i seilskutetiden den ledende seilprodusenten i Norge, med 32 ansatte som sydde seil for hånd. Firmaet ble slettet fra Foretaksregisteret den 29. mars 2023. Historikk Peder Nilsen Høeg (1768–1818) overtok seilmakeriet fra sin pleiefar Ole Abrahamsen Dahle. Han var far til den neste eieren av seilmakeriet, Ole Alsing Høeg (1814–1876). Sistnevntes sønn var neste eier Peter Hannibal Høeg, som også var skipsreder, medlem av formannskapet i Drammen og fast møtende stortingsrepresentant en kort periode. Hans bror var skipsreder, skipsmegler, russisk konsul, Larviksordfører og stortingsrepresentant Thomas Arbo Høeg, som grunnla rederiet Arbo Høeg. I seilskutetiden laget firmaet mest seil til handelsfartøy, mens i dag er det hovedsakelig seil til fritidsbåter som produseres. Høeg Seilloft Høegs seilloft ligger i Havnegata 97 på Tangen i Drammen. Bygningen på to etasjer er oppført i sveitserstil. Bygningens mål er 1800cm lang og 950cm bred (ca. 170 kvadratmeter). Ved brannen i 1870 brant seilloftet ned til grunnen. Se også Høeg (slekt fra Drammen) Referanser Eksterne lenker https://web.archive.org/web/20170627185345/http://www.seilmakerhoeg.no/